                                                                                                              eelnõu

NARVA LINNAVOLIKOGU

 OTSUS

Narva





                                  2008.a nr…..

Projekteerimistingimuste määramine

(Pähklimäe tänava pikenduse projekteerimine 
alates Pähklimäe tänava ja Rahu tänava ristmikust kuni Narva linna administratiivpiirini)
Vastavalt Kohaliku omavalitsuse korralduse seaduse  § 22 lõikele 2, Ehitusseaduse  § 19 lõikele 3. 
Linnavolikogu otsustab:

Määrata projekteerimistingimused Pähklimäe tänava pikenduse ehitusprojekti koostamiseks alates Pähklimäe tänava ja Rahu tänava ristmikust kuni Narva linna administratiivpiirini järgnevalt:                               
	1. ÜLDANDMED



	1.1  Tellija                                           
	AS Astri-Narva, registrikood 10227532
Tallinna mnt.41, 21006 Narva

	1.2 Asukoht, algandmed
                                             
	Narva linn, Äkkeküla 1, Äkkeküla 2
Sihtotstarbeta maa

	1.3  Projekteerimistingimused on kehtivad 2 aastat alates otsuse jõustumisest.

	1.4  Projekteerimistingimuste koostamise alus     

1.4.1 Projekteerimistingimuste taotlus 02.07.08.a avaldus nr.1195/1-12,

         Tarmo Kleimann - AS Astri-Narva kinnisvara arendusjuht
1.4.2 Ehitusseadus, Keskkonnamõju hindamise ja keskkonnajuhtimissüsteemi seadus1, Teeseadus1.
1.4.3 Eestis kehtivad normatiivid, EPN, Eesti Standardid

	2. PROJEKTEERIMISE EESMÄRK




Projekti koostamise eesmärgiks on Pähklimäe tänava pikenduse projekteerimine alates Pähklimäe tänava ja Rahu tänava ristmikust kuni Narva linna administratiivpiirini eesmärgiga rajada uus ühendustee Vaivara vallaga.
	3.  ÜLD- JA VORMISTAMISNÕUDED




3.1 Projekti koostamisel juhinduda kehtivatest seadustest, standarditest, normdokumentidest ja juhenditest, sealhulgas:

· Teeseadus1;

· Teede- ja sideministri 28.09.1999.a. määrusega nr. 54 vastu võetud “Teeprojekti suhtes esitatavad nõuded”;
· Teede- ja sideministri 28.09.1999. a määrusega nr. 55 vastu võetud „Tee projekteerimise normid ja nõuded”;

· Majandus-ja kommunikatsiooniministri 28.11.2002.a. määrusega nr.14 kehtestatud „Nõuded liikumis-, nägemis- ja kuulmispuudega inimeste liikumisvõimaluste tagamiseks üldkasutatavates ehitistes”;

· Eesti Standard EVS 843:2003 “Linnatänavad”;

- Majandus- ja Kommunikatsiooniministri 16.aprilli 2003.a määrusega nr. 69 vastu võetud „Liikluskorralduse nõuded teetöödel”;
         - Teede- ja Sideministri 15. detsembri 1999. a määrusega nr. 71 vastu võetud „Teetähistussüsteem ja selle rakendamise kord”;

         - Eesti Asfaldiliidu Asfaldinormid”;

· Narva Linnavolikogu 28.11.2001.a. otsusega nr. 92/49 kehtestatud Narva linna üldplaneering;

· Vabariigi Valitsuse 29. augusti 2005. a määrusega nr.224 vastu võetud “Tegevusvaldkondade, mille korral tuleb kaaluda keskkonnamõju hindamise algatamise vajalikkust, täpsustatud loetelu1” jne.
3.2 Projekti koostamisel võtta arvesse Äkkeküla 1, Äkkeküla 2, Äkkeküla 3 lähipiirkonnas algatatud ja kehtestatud detailplaneeringuid ning keskkonnamõju strateegilise hindamise programmi „Narva linnas asuvate Äkkeküla 2 ja Äkkeküla 3 maaüksuste ning nende lähiala detailplaneeringu keskkonnamõju strateegiline hindamine”.

3.3 Projekti koostamisel kasutada tõest tehnovõrkudega digitaalset geodeetilist krundi alusplaani mis on kooskõlastatud peageodeedi poolt.
3.4 Projekt (selle osad) peab olema koostatud projekteerimises pädeva vastutava spetsialisti poolt     ( Teeseadus1 § 251).

3.5 Projekt peab olema heaks kiidetud kõigil seadusega ettenähtud juhtudel.

3.6 Väljastatud projekteerimistingimused lisada projekti kausta.

3.7 Esitada projekti nimetus vastavalt projekteerimistingimustele.

3.8 Esitada joonised mõõtkavas vastavalt teeprojekti suhtes esitatavatele nõuetele. Tagada selgus ja jooniste hea loetavus. 

3.9 Esitada Arhitektuuriametile läbivaatamiseks eelprojekt. Eelprojektis määratleda tee asukoht ning ringristmiku vajadus. Esitada 2 lahendust (ringristmikuga ja ilma ringristmikuta) ning anda variantide võrdlus. Esitada Maanteeameti spetsialistide arvamus.
3.10 Esitada tee-ehitusprojekti sõltumatu ekspertiis.

3.11 Esitada Arhitektuuriametile kooskõlastamiseks põhiprojekt vähemalt kahes identselt komplekteeritud eksemplaris. Narva linna ehitusmääruse § 24 kohaselt nõutakse põhiprojekt ehitusloa saamiseks.
	4. ARHITEKTUURSED JA LINNAEHITUSLIKUD TINGIMUSED


4.1 Ette näha eraldusribata kaherajalise sõidutee projekteerimine koos ühesuunaliste jalgrattaradadega mõlemal pool. Eraldada jalgrattarada autoliiklusest teemärgistusega.
4.2 Peamised näitajad: 

- projekteerimise lähtetase: hea (H),
- sõidutee laius: 7,0 või 8,0 m (sõiduraja laius 3,5 või 4,0 m),
- jalgrattaradade laius: 1,5 või 2,0 m.

4.3 Tee kate: asfalt.

4.4 Vertikaallahendus: lahendada projekti koosseisus, tagada vete äravool teekattelt.

4.5 Tagada puuetega inimeste liikumisvõimalused vastavalt Majandus-ja kommunikatsiooniministri kehtestatud 28.11.2002.a. määrusele nr.14 „Nõuded liikumis-, nägemis- ja kuulmispuudega inimeste liikumisvõimaluste tagamiseks üldkasutatavates ehitistes”.

4.6 Tänavavalgustuse projekteerimise lähtetase: hea.

4.7 Tänavavalgustusklass: A2 (EPN 17 „Linnatänavad. Tehnovõrgud ja rajatised”. Osa 8.6 „Tänavavalgustus”).
4.8 Ette näha maakaabliga tänavavalgustus. Esitada valgustimastidele paigaldatavate välisvalgustite eskiisid (vähemalt 2 varianti) heakskiidu saamiseks, lähtudes „Narva Linnamööbel” projektist.
4.9 Puude likvideerimine: määrata likvideeritavate puittaimede liigiline kuuluvus ning nende haljastuslik väärtus.
4.10 Kõrghaljastuse põhimõtteline kujunduslik-funktsionaalne lahendus näidata asendiplaanil. Seletuskirjas esitada projekteeritud puittaimede loetelu.
4.11 Keskkonnakaitsemeetmed: lahendada projekti koosseisus. 
4.12 Muud nõuded: vastavalt Teeseaduses, määrustes ja standardites kehtestatud nõuetele.
4.13 Projekti mahus esitada järgmised analüüsid ning lahendused:
– läbilaskvusvõime, ennustuslik liiklussagedus, pikikalle jne.;
– tee plaan, pikiprofiil, ettevalmistustööd jne;

– muldkeha (mulde ja süvendi konstruktsiooni põhilahendused erinevates tingimustes, soovitused pinnaste kasutamiseks jne);
– katend ( koormusintensiivsuse prognoos, katendikihtide konstruktsiooni variantide võrdlus ja valiku põhimõtted, katendi tugevusarvutus);
– liikluskorraldus (liiklusmärgid, teemärgised jne);
· tänavavalgustus;
· sademevee äravool teekattelt;

· kasutatavad ehitusmaterjalid ja pinnased;
· heakorrastus ja haljastuse lahendus jne.
4.14 Projekti koosseisus esitada lisaks:
· asukoha skeem, 
· asendiplaan,
-  teekatted, 

· vertikaalplaneerimine,

· piki-ja põikiprofiilid,

-  põhilised pinnakatete tööde mahud,

· liikluskorralduse skeem,
· teemärkide spetsifikatsioon, 
-
tööde teostamise juhised ja ehitusplatsi juhtimine jne.
	5. INSENERTEHNILISED ERITINGIMUSED



5.1 Esitada tänavavalgustuse tööprojekt. Projekti koosseisus esitada:

- VKG Elektrivõrgud OÜ poolt väljastatud projekteerimisülesanne,

-
materjalide tellimisspetsifikatsioonid, 

- elektrikaabli plaan,

-
piki-ja põikiprofiilid,

-
projekteeritud elektrikaabli tehnilised andmed, 

-
kvaliteedinõuded ning üldised materjalidele esitatavad nõuded,

-
nõuded elektrikaabli paigaldamisel,

- elektrikaabli kaitsemeetmed,

-
takistavate rajatiste likvideerimine ja ümbertõstmine,

-
elektrikaabli paigalduskaugused teistest torudest, kaevudest, ehitistest,

-
paigalduse täpsusnõuded,

- joonis „Valgustimasti vundament”,

- valgustite diagrammid,
-
toodete ja töö kvaliteedi määramine,

- plaan ja lõiked „Ehitustööde käigus rikutud katete taastamine” jne. 
5.2 Võtta nõusolek ehitustööde läbiviimiseks projekteeritaval alal olemasolevate, planeeritud ja projekteeritud tehnovõrkude kaitsevööndite valdajatelt.
	6. PÕHIPROJEKTI KOOSKÕLASTUSED




6.1    Ida-Eesti Päästekeskuse Narva Keskkomando.

6.2    Ida-Virumaa Keskkonnateenistus.
6.3    Maanteeamet.

6.4    Maa-amet.

6.5    Vaivara vallavalitsus.

6.6    Narva Linnavalitsuse Linnavara- ja Majandusamet.
6.7    Narva Linnavalitsuse Arhitektuuri- ja Linnaplaneerimise Amet.
	7. RAKENDUSSÄTTED



7.1   Otsus jõustub teatavaks tegemisest.
7.2   Otsuse võib vaidlustada Tartu Halduskohtu Jõhvi kohtumajas 30 päeva jooksul arvates otsuse  teatavakstegemisest.

Mihhail Stalnuhhin

